“เงินบาท” เปิด 36.05 บ. แนะผู้นำเข้าซื้อสกุลตปท. ปิดความเสี่ยง
“เงินบาท” เปิดแข็งค่า 36.05 บ. คาดวันนี้เคลื่อนไหวในกรอบ 35.90-36.20 บ./ดอลลาร์ แนะผู้นำเข้าควรซื้อเงินตราต่างประเทศเพื่อปิดความเสี่ยง
“เงินบาท” เปิดแข็งค่า 36.05 บ. คาดวันนี้เคลื่อนไหวในกรอบ 35.90-36.20 บ./ดอลลาร์ แนะผู้นำเข้าควรซื้อเงินตราต่างประเทศเพื่อปิดความเสี่ยง
24 พ.ย. 2565

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) ระบุว่า ค่าเงินบาทเช้านี้เปิดตลาด 36.05 บาท/ดอลลาร์  แข็งค่าขึ้นจากราคาปิดตลาดเมื่อวานที่ระดับ 36.28 บาท/ดอลลาร์ โดยคาดการณ์ค่าเงินบาทวันนี้เคลื่อนไหวในช่วง 35.90-36.20 บาท/ดอลลาร์
สำหรับดอลลาร์สหรัฐร่วงลงเมื่อเทียบกับเงินหลายสกุลในวันพุธ (23 พ.ย.) หลังจากธนาคารกลางสหรัฐ (เฟด) เปิดเผยรายงานการประชุมกำหนดนโยบายประจำวันที่ 1-2 พ.ย. และรายงานดังกล่าวแสดงให้เห็นว่า ผู้กำหนดนโยบายส่วนใหญ่ในเฟดมีความเห็นตรงกันว่า จะเป็นการเหมาะสมที่จะชะลอความเร็วในการปรับขึ้นอัตราดอกเบี้ย
โดยดัชนีผู้จัดการฝ่ายจัดซื้อ (PMI) สำหรับผลผลิตโดยรวมของสหรัฐดิ่งลงจาก 48.2 ในเดือนต.ค. สู่ 46.3 ในเดือนพ.ย. และดัชนีที่ระดับต่ำกว่า 50 บ่งชี้ว่าภาคเอกชนหดตัวลง ทางด้านดัชนียอดสั่งซื้อใหม่ดิ่งลงจาก 49.2 ในเดือนต.ค. สู่ 46.4 ในเดือนพ.ย. ซึ่งถือเป็นจุดต่ำสุดนับตั้งแต่เดือน พ.ค. 2020
อย่างไรก็ดีแนะนำผู้นำเข้าควรซื้อเงินตราต่างประเทศเพื่อปิดความเสี่ยง